NARODNA KNJIŽNICA

 VLADO GOTOVAC SISAK

 **UPRAVNO VIJEĆE**

 ZAKLJUČCI

sa 1. sjednice Upravnog vijeća

održane 29. srpnja 2025. godine

Upravno vijeće jednoglasno (5 glasova ZA) donijelo je

 *ZAKLJUČAK*

*o usvajanju Dnevnog reda*

Ad1)

Upravno vijeće jednoglasno (5 glasova ZA) donijelo je

*ZAKLJUČAK*

*o usvajanju Zapisnika sa konstituirajuće sjednice Upravnog vijeća*

Ad2)

Ksenija Baljak upoznala je prisutne sa rezultatom poslovanja na kraju polugodišnjeg izvještajnog razdoblja u kojem je ostvaren višak prihoda nad rashodima u iznosu od 57.579,96 eura ostvaren sučeljavanjem prihoda i rashoda za nabavu knjižne i neknjiže građe.

Prihodi su ostvareni skoro u potpunosti u ovom izvještajnom razdoblju, dok su rashodi ostvareni u manjem iznosu od prihoda jer se nabava knjižnične građe odvija tijekom cijele godine.

Na pitanje predsjednice Vesne Štengl što čini iznos od 4.528,57 eura na odjeljku 3237, Ksenija Baljak pojašnjava da se najvećim dijelom radi o uslugama studenskog servisa pri preseljenju knjižnice na novu lokaciju.

Na pitanje predsjednice Vesne Štengl o stanje obveza na kraju izvještajnog razdoblja, Ksenija Baljak pojašnjava da je stanje dospjelih obveza posljedica neplaćanja naloga koji su bili uneseni u sustav gradske riznice. Stanje nedospjelih obveza sastoji se od obračuna plaće za 06/2025. godine, naknade Upravnom vijeću za 06/2025.godine, obveza za materijalne rashode i obveza za nabavu knjiga.

Vijećnici primili na znanje podatke o stanju blagajne, obvezama i sredstvima na računu knjižnice.

Ad3)

Temeljem zakonske obveze ravnateljica Dubravka Šurlan predlaže usvajanje Izvještaja o izvršenju financijskog plana Narodne knjižnice Vlado Gotovac Sisak za razdoblje 1.1.2025. do 30.6.2025. godine.

Ksenija Baljak izvješćuje da je Izvještaj o izvršenju financijskog plana za razdoblje 1.1.2025. do 30.6.2025. godine u skladu s odredbama Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/23).

Ukupni prihodi i primici izvršeni su 54,22 % u odnosu na izvorni plan za 2025. godinu.

Ukupni rashodi i izdaci izvršeni su 48,13 % u odnosu na Izvorni plan za 2025. godinu.

Rashodi za zaposlene ostvareni su cca 50% iznosa izvornog plana za 2025. g., a ostali rashodi su ostvareni u manjem iznosu od 50% jer se najveće kulturne manifestacije odvijaju u zadnjem tromjesečju poslovne godine (Mjesec hrvatske knjige, državno Natjecanje u čitanju naglas, književna nagrada „Tea Benčić Rimay“).

Rezultat poslovanja na kraju polugodišnjeg izvještajnog razdoblja čini višak prihoda nad rashodima u iznos ud 57.579,96 eura, a ostvaren je sučeljavanjem prihoda i rashoda za nabavu knjižne i neknjiže građe.

Upravno vijeće jednoglasno (5 glasa ZA) donijelo je

 *ODLUKU*

*o usvajanju prijedloga Izvještaja o izvršenju financijskog plana*

 *Narodne knjižnice Vlado Gotovac Sisak*

*za razdoblje 1.1.2025. do 30.6.2025. godine*

Ad4)

Ravnateljica Dubravka Šurlan predlaže donošenje odluke o usvajanju II. Dopune plana nabave za 2025. godinu. Zbog provođenja zajedničke nabave Grada Siska i njegovih korisnika za predmet nabave: Opskrba električnom energijom za razdoblje od 24 mjeseca, u plan nabave dodaje se procijenjeni iznos od 185.850,00 eura za potrošnju električne energije za službene prostore u Sisku, Trg Ljudevita Posavskog 1 i Trg hrvatske državnosti 1.

Upravno vijeće jednoglasno (5 glasa ZA) donijelo je

*ODLUKU*

*o usvajanju II. Dopune Plana nabave za 2025. godinu*

Ad5)

Na pitanje predsjednice zašto su u prilogu Pravilnika o radu rasponi koeficijenta plaće knjižničara od 3,14 od 3,52, ravnateljica pojašnjava da se u starom Kolektivnom ugovoru priznavao dodatak za vjernost službi za neprekidan rad od 20/30/35 godina, koji je povećavao koeficijent za 4%/8%/10%. Istekom Kolektivnog ugovora, u novom Pravilniku radu više nije bilo tog dodatka. Prema uputi osnivača plaća radnicima nije smjela pasti, tako da svi koji su u tom razdoblju ostvarivali pravo na dodatak, taj su dodatak i zadržali u novom koeficijentu.

Oni radnici koji nisu ostvarivali to pravo do stupanja na snagu novog Pravilnika o radu, nisu ga više ni mogli ostvariti.

Vijećnica Ivana Plavec konstatira da u Pravilniku o radu nije propisano i regulirano zašto radnik ima neki koeficijent, te da u Pravilniku o unutarnjem ustrojstvu određena radna mjesta (npr. knjižničar - informator i knjižničar - informator u zavičajnoj zbirci) imaju identičan opis radnog mjesta, ili sa vrlo malom razlikom, a koeficijenti su različiti. Navodi da nema pisane podloge zašto netko ima koeficijent 3,14 ili 3,52.

Vijećnici konstatiraju da nema propisanih jasnih kriterija što čini određeni koeficijent. Smatraju da treba razraditi složenost i odgovornost radnog mjesta, te uskladiti Pravilnik o radu sa Pravilnikom o unutarnjem ustrojstvu i da se pobliže sistematiziraju i razrade radna mjesta (npr. voditelj, viši knjižničar, ...)

Ravnateljica se slaže sa prijedlozima vijećnika da treba razraditi Pravilnik o radu po pitanju složenosti i odgovornosti radnih mjesta.

Upravno vijeće donijelo je

 *ZAKLJUČAK*

*da treba razraditi Pravilnik o radu Narodne knjižnice Vlado Gotovac Sisak.*

Ravnateljica upoznaje vijećnike sa aktualnostima u knjižnici koje se odvijaju prema planu:

* pripreme za otvaranje Mjeseca hrvatske knjige su u tijeku. Priprema se domjenak,

20 minutni program, pjevat će VIA LIPE, a pregovara se sa Duškom Ćurlićem za voditelja manifestacije

* aktivne su pripreme za Natjecanje u čitanju naglas
* natječaj za književnu nagradu „ Tea Benčić Rimay“ objavljuje se krajem rujna 2025. godine. Proglašenje pobjednika je u prosincu 2025. godine
* Drago Hedl – promocija knjige „Matija“

*Vijećnici primili obavijesti na znanje.*